## Zakon o dopuni Zakona o pretvorbi društvenih poduzeća

### NN 94/1993 (20.10.1993.), Zakon o dopuni Zakona o pretvorbi društvenih poduzeća

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### o proglašenju Zakona o dopuni Zakona o pretvorbi društvenih poduzeća

Proglašavam Zakon o dopuni Zakona o pretvorbi društvenih poduzeća koji
je donio Zastupnički dom Sabora Republike Hrvatske na sjednici dana 6.
listopada 1993. godine.

Broj : PA4-93/ 1-93.

Zagreb, 18. listopada 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o dopuni Zakona o pretvorbi društvenih poduzeća

Članak 1.

U Zakonu o pretvorbi društvenih poduzeća ("Narodne novine".
br. 19/91. i 83/92.) iza članka 21a. dodaju se članci 21b., 21c., 21d.,
21e., i 21f. koji glase:

" Članak 21 b.

Onaj dio vrijednosti poduzeća koji nije prodan prema odredbama članka
19. i članka 21a. ovoga Zakona i pre ostalih 50% vrijednosti poduzeća,
prodaju se u cijelosti javnim prikupljanjem ponuda hrvatskim državljanima
i pripadnicima hrvatskog naroda, te domaćim i stranim pravnim osobama.
Uvjete za ponudu utvrduje i javno prikupljanje ponuda provodi Hrvatski
fond za privatizaciju. Odluku o prodaji Hrvatski fond za privatizaciju
donosi imajući u vidu sve elemente ponude, a posebno: - visinu ponuđene
cijene, - plaćanje odjednom, - plaćanje u stranoj valuti, - dokapitalizacija
poduzeća i jamstva za to, - program razvoja poduzeća koji osigurava zadržavanje
ili povećanje broja zaposlenih.

Članak 21c

. Neotplaćene dionice kupljene na obročnu otplatu na temelju članka
5. stavka 1. točke 1., 2. i 2a. članka 19.. 21a. i 21b. ovoga Zakona, njihov
imatelj (dalje - prenositelj) može prenijeti na druge osobe (dalje - stjecatelj)
sukladno uvjetima propisanima ovim Zakonom i statutom dioničkog društva.
Neotplaćene dionice ne mogu se prenositi prije upisa dioničkog društva
u sudski registar.

Članak 21d.

Neotplaćene dionice prenose se ugovorom koji se u obliku javno ovjerene
isprave sklapa između prenositelja i stjecatelja. U ugovoru se uz ostalo
moraju navesti: tvrtka i sjedište dioničkog društva čije se neotplaćene
dionice prenose. te broj pod kojim je društvo upisano u sudski registar
(broj registarskog uloška); nominalna vrijednost neotplaćenih dionica;
ukupan broj neotplaćenih dionica koje se prenose s naznakom ukupne nominalne
vrijednosti tih dionica; serijske i kontrolne brojeve dionica koja se prenose;
broj ugovora sklopljenog s Hrvatskim fondom za privatizaciju, na temelju
kojeg je u postupku pretvorbe društvenog poduzeća prvi imatelj dionica
izvorno stekao neotplaćene dionice koje su predmet prijenosa. Jedan primjerak
ugovora o prijenosu dionica, stjecatelj je dužan dostaviti Hrvatskom fondu
za privatizaciju

. Članak 21e.

Stjecatelj preuzima prenositeljev dug prema Hrvatskom fondu za privatizaciju
iz ugovora o prodaji dionica sklopljenog s tim Fondom. Stjecatelj stupa
na prenositeljevo mjesto u tome ugovoru i preuzima sva prenositeljeva prava
i obveze iz tog ugovora.

Članak 21 f.

Ništav je ugovor o prijenosu neotplaćenih dionica sklopljen suprotno
odredbama ovoga Zakona".

Članak 2.

Stupanjem na snagu ovoga Zakona prestaje važiti Uredba o dopuni Zakona
o pretvorbi društvenih poduzeća ("Narodne novine", br. 16/83.).

Članak 3.

Ovaj Zakon stupa na snagu danom objave u "Narodnim novinama".

Klasa: 305-01/93-01/12

Zagreb, 6. listopada 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 94/1993-1812